**Acuarelă**

*George Topârceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pădurea de cristal

Ca un alb decor de teatru,

Stau copacii vertical

(Trei plus douăzeci şi patru).

Înger trist de abanos,

Înger mic

S-a trezit cu faţa-n jos

Într-un cuib de borangic.

Un luceafăr ideal,

Verde i s-a prins pe gene,

Ca un fulg de papagal

Din păduri braziliene.

Iar căpşunii de pe jos

Îi trimit în nări mireazmă

De tămâie şi aghiazmă,

Pruncului de abanos.